GiliGold/VAD_KnessetCorpus huggingface dataset:
ניסן סלומינסקי: רבותיי, מספיק.
ניסן סלומינסקי: אנחנו מתחילים ברביזיות.
<סיגל קוגוט: יש רביזיה על ההסתייגות שנתקבלה של חבר הכנסת בגין לעניין נושא מנגנון ההחלפה.
<סיגל קוגוט: נתקבלה הסתייגות של חבר הכנסת בגין וחבר הכנסת סלומינסקי הגיש עליה רביזיה.
<סיגל קוגוט: צריך להצביע עליה ואם היא תתקבל, אפשר יהיה לתקן.
ניסן סלומינסקי: הקואליציה בעד, כדי שזה ייפתח.
ניסן סלומינסקי: מי בעד קבלת הרביזיה?
יעל גרמן: אנחנו רוצים הפעם כן לקבל את הנוסח של הרביזיה.
<סיגל קוגוט: אין נוסח של רביזיה.
מיכל רוזין: בני בגין מצביע עכשיו נגד ההסתייגות של עצמו?
זאב בנימין בגין: נכנעתי.
זאב בנימין בגין: בהמשך לדברים של יואל, נכנעתי ללחץ.
יואל חסון: אתה בחברה טובה עם ראש הממשלה.
<סיגל קוגוט: ההצבעה היא האם לפתוח מחדש את הנושא הזה.
<סיגל קוגוט: זאת ההצבעה.
יעל גרמן: איזה נושא?
<סיגל קוגוט: מנגנון ההחלפה.
<סיגל קוגוט: הכיסאות המוזיקליים.
ניסן סלומינסקי: אני באמצע הצבעה.
ניסן סלומינסקי: הרביזיה נתקבלה
ניסן סלומינסקי: התקבלה החלטה לפתוח את זה מחדש.
<סיגל קוגוט: עכשיו צריך להחליט מה התוכן.
זאב בנימין בגין: אני אוכל להסביר למי שרוצה הסבר וגם זה לא ימצא חן בעיניכם.
מיקי לוי: אנחנו נשמח לקבל הסבר.
ניסן סלומינסקי: בני, אל תיכנס לזה.
מיכל רוזין: מה זה אל תיכנס?
מיקי לוי: אין בעיה.
מיקי לוי: מותר לחבר הכנסת בגין לחזור בו.
ניסן סלומינסקי: מאחר ופתחנו, אנחנו עכשיו חוזרים להצביע על הנוסח המקורי.
יואל חסון: אבל צריך לדון בזה.
ניסן סלומינסקי: יש את הנוסח המקורי.
ניסן סלומינסקי: דנו בו.
ניסן סלומינסקי: אנחנו נשארים בנוסח המקורי.
ניסן סלומינסקי: מי בעד הנוסח המקורי?
ניסן סלומינסקי: הנוסח המקורי נתקבל
ניסן סלומינסקי: הנוסח המקורי התקבל.
ניסן סלומינסקי: לגבי הרביזיה של יואב בן צור.
<סיגל קוגוט: זאת רביזיה על ההסתייגות של חברי הכנסת דוד אמסלם ודוד ביטן שהתקבלה.
<סיגל קוגוט: הנוסח היום שעליו מבוקשת הרביזיה הוא שאם עלה מספר חברי הרשימה על 12, רשאים שלושה שרים שהם חברי כנסת להתפטר.
ניסן סלומינסקי: זה התקבל ואנחנו הגשנו רביזיה.
<סיגל קוגוט: עכשיו הוגשה רביזיה על ההסתייגות הזאת שהתקבלה.
ניסן סלומינסקי: אם כן, אנחנו בעד הרביזיה.
יעל גרמן: אולי דקה.
יעל גרמן: אני התייעצתי קודם.
יעל גרמן: אל תגיד לי לא כי אתם חייבים לדעת.
יעל גרמן: זה קשור.
יעל גרמן: אל תגידו לי לא כי גם קודם אמרתם לא.
<סיגל קוגוט: קודם פותחים.
ניסן סלומינסקי: מי בעד לקבל את הרביזיה?
ניסן סלומינסקי: הרביזיה התקבלה.
יואל חסון: אני מבקש לסגור את הישיבה.
יואל חסון: ועדת הכנסת מתכנסת ואני חבר ועדת הכנסת.
יואל חסון: לא, אל תגיד לי רגע.
יואל חסון: ועדת הכנסת מתחילה.
יואל חסון: אל תגיד לי רגע.
ניסן סלומינסקי: היא לא תתחיל בלעדיך.
יואל חסון: יש שם דיון שיכול לשנות את כל מהות הדיון כאן.
ניסן סלומינסקי: הוא יחכה לך.
יואל חסון: הוא לא מחכה.
יואל חסון: הוא לא יכול לחכות.
יעל גרמן: אנחנו משכנו את ההסתייגות שלנו.
<סיגל קוגוט: משכתם את ההסתייגות.
<סיגל קוגוט: אתם רוצים לטעון על זה נושא חדש?
<סיגל קוגוט: יש לכם עוד נושאים חדשים בחוק הזה או בחוק היסוד?
<סיגל קוגוט: יש לכם עוד טענות של נושאים חדשים כלשהם בחוק הזה או בחוק היסוד?
ניסן סלומינסקי: הם אמרו לא.
ניסן סלומינסקי: כבר הודיעו כך קודם.
<סיגל קוגוט: עכשיו אתם הולכים קודם לוועדת הכנסת לגמור את הרביזיה הזאת.
<סיגל קוגוט: אנחנו צריכים קודם לדעת מה הנוסח של הסעיף.
יעל גרמן: אבל אין הסתייגות רלוונטית.
<סיגל קוגוט: אין הסתייגות, בסדר, אבל יש לנו עכשיו נושא שנפתח בגלל ההסתייגות של אמסלם וביטן.
<סיגל קוגוט: נפתח הנושא.
<סיגל קוגוט: עכשיו אתם צריכים להגיד מה התוכן.
<סיגל קוגוט: אני מבינה שהתוכן שביקשתם הוא שהדין של סיעת הליכוד יהיה כמו דין האחרים.
יעל גרמן: אבל אין הסתייגות כזאת.
<סיגל קוגוט: יש הסתייגות כזאת של דוד אמסלם ודוד ביטן.
מיכל רוזין: היא לא אומרת את זה.
מיכל רוזין: היא אומרת משהו אחר.
<סיגל קוגוט: פתחו עכשיו את הרביזיה ואתה יכול להצביע.
מיכל רוזין: לא, לא הבנתי.
מיכל רוזין: האם היועצת המשפטית התעקשה על נושא חדש בשביל לתקוע אותנו עם ההסתייגות?
<סיגל קוגוט: להפך.
מיכל רוזין: אז תסבירי לי כי אני לא הבנתי.
<סיגל קוגוט: אתם ביקשתם נושא חדש.
מיכל רוזין: אבל אנחנו מנסים.
מיכל רוזין: אי אפשר כך עם החופזה הזאת.
מיכל רוזין: אנחנו מנסים להבין.
מיכל רוזין: אנחנו לא מבינים מה קורה כאן.
מיכל רוזין: אני רוצה לנסות להבין.
מיכל רוזין: הייתה הסתייגות של אמסלם וביטן.
מיכל רוזין: היא דיברה על תוספת של שלושה, רשאים עד שלושה.
מיכל רוזין: הקואליציה נגד.
ניסן סלומינסקי: פתחנו אותה.
מיכל רוזין: מה זה פתחנו?
<סיגל קוגוט: אתם עכשיו טוענים על זה נושא חדש?
מיכל רוזין: אני לפני הנושא החדש.
מיכל רוזין: אני רוצה להסביר את עצמי כי עוד פעם את תבלבלי אותי כמו רגע לפני.
מיכל רוזין: ההסתייגות הזאת בעצם, אתם נגדה.
מיכל רוזין: אתם לא רוצים אותה.
מיכל רוזין: אתם רוצים להיתלות בהסתייגות שלנו שהליכוד יהיה כמו שאר המפלגות.
מיכל רוזין: אנחנו מושכים את ההסתייגות הזאת.
מיכל רוזין: היא לא קיימת.
מיכל רוזין: זה אומר שנשארת רק ההסתייגות של אמסלם וביטן בעד או נגד.
מיכל רוזין: זה מה שנשאר לכם.
מיכל רוזין: אז תסבירי לי.
<סיגל קוגוט: ברגע שהתקבלה רביזיה, המשמעות היא פתיחת הנושא מחדש לעיצוב כרצון הוועדה.
<סיגל קוגוט: זה לא בעד או נגד.
ניסן סלומינסקי: לא מקבלים בעד או נגד.
ניסן סלומינסקי: זה מה שניסיתי להסביר לך.
מיכל רוזין: גם אם לא הייתה הסתייגות?
מיכל רוזין: אז מה עכשיו?
<סיגל קוגוט: אם אתם החלטתם שזה הנושא החדש האחרון שיש לכם ואתם רוצים להגיש אותו, זה הזמן שלכם להגיש אותו או שהוועדה עכשיו מעצבת אותו ברוח ההסתייגות שמשכתם.
מיכל רוזין: אז זה נושא חדש.
ניסן סלומינסקי: אבל זה הנושא החדש האחרון.
יואל חסון: למה אחרון?
יואל חסון: אם יהיה לי עוד?
ניסן סלומינסקי: זה היה הסיכום.
ניסן סלומינסקי: תגידו עכשיו.
<סיגל קוגוט: היה סיכום.
מיקי לוי: זה סיכום לא נכון.
ניסן סלומינסקי: כי אם לא, אני עושה משהו אחר.
מיכל רוזין: אנחנו לא הבנו.
מיכל רוזין: כשמסבירים לנו, אנחנו מבינים.
מיקי לוי: אני מבין מה אמרה סיגל.
<סיגל קוגוט: חבר הכנסת לוי, אני אמרתי לך.
<סיגל קוגוט: התקנון נועד לדיונים הגונים.
<סיגל קוגוט: ככל שאתה תעשה תרגילים סתם, גם היושב ראש יכול לעשות תרגילים סתם.
מיקי לוי: אם בצורה אמיתית יהיה בעיני נושא חדש?
<סיגל קוגוט: שום נושא חדש לא נעלם ממך כי ישבת כאן כל הדיון.
<סיגל קוגוט: אתה יכול עכשיו להעלות את זה אבל גם היושב ראש יכול לטעון כמה נושאים חדשים.
ניסן סלומינסקי: אני שואל עוד פעם.
<סיגל קוגוט: אם זה הנושא החדש האחרון שיש לכם, בבקשה להגיד את זה עכשיו.
<סיגל קוגוט: תחליט.
יעל גרמן: דרך אגב, אני מסכימה אתך.
יעל גרמן: אני רק רוצה להיות בטוחה שסעיף (ד) שאנחנו העלינו נמחק.
יעל גרמן: משכנו אותו.
יעל גרמן: את אומרת שלמעשה אתם מעלים מחדש את הרביזיה, העליתם את הרביזיה, אנחנו הצבענו נגד להעלות אותה ואתם הצבעתם בעד, והדיון נפתח.
ניסן סלומינסקי: הדיון נפתח.
יעל גרמן: אתם פתחתם עכשיו נושא חדש ובנושא הזה אתם רוצים לנסח מחדש, מה?
יעל גרמן: שיהיה לנו ברור מה אתם רוצים להגיד.
<סיגל קוגוט: שהדין שחל על כל המפלגות והסיעות ורשימות המועמדים הוא זהה.
<סיגל קוגוט: זהה.
<סיגל קוגוט: המודל הנורבגי חל על כולם.
<סיגל קוגוט: שר אחד יכול להתפטר, סגן שר אחד יכול להתפטר, בדיוק כמו שהצביעה הממשלה מלכתחילה.
מיכל רוזין: זה נמצא בחוק המקורי ואתם רוצים להוסיף את זה.
<סיגל קוגוט: לא מוסיפים את זה.
<סיגל קוגוט: מוחקים את הסעיף שהיום מחריג סיעות מעל 12.
ניסן סלומינסקי: דרך אגב, זה גם נוסח ההסתייגות שלכם.
יעל גרמן: ההסתייגות שלנו לא קיימת.
ניסן סלומינסקי: אז אני מעלה את זה למעלה?
ניסן סלומינסקי: אני לא מצביע עכשיו.
<סיגל קוגוט: הם טוענים על זה נושא חדש?
ניסן סלומינסקי: רבותיי, אנחנו עולים עכשיו לוועדת הכנסת ומיד עם סיום הנושא הזה, אנחנו חוזרים לכאן.
יעל גרמן: יש לנו שאלה ליועצת המשפטית.
יעל גרמן: אנחנו מבינים יפה מאוד, יש לנו כאן את הפינג פונג שאנחנו משחקים וזה יופי.
יעל גרמן: נהדר.
יעל גרמן: אני מבינה שברגע שיש רביזיה, ניתן לפתוח את הסעיף וניתן גם לנסח אותו מחדש וזה מה שלמעשה עשינו.
יעל גרמן: השאלה שלי היא על איזה סעיף הוגשה רביזיה ואיזה סעיף אנחנו פותחים.
יעל גרמן: אני רוצה פשוט לראות שזה אותו סעיף שלא יאמרו לי שהוגשה על סעיף אחר ואנחנו בכלל פותחים סעיף אחר שלא ניתן לפתוח אותו.
<סיגל קוגוט: נגמור את ההצבעות על הוראת השעה ואז נפתח.
יעל גרמן: בסדר גמור.
מיקי לוי: הצעה לסדר.
מיקי לוי: אני עומד על זכותי.
מיקי לוי: אנחנו מקיימים דיון ללא הצבעה וזכותי כרגע להגיש הצעה לסדר.
ניסן סלומינסקי: מה ההצעה שלך?
מיקי לוי: תשמע אותה.
מיקי לוי: אתה נותן לי רשות?
ניסן סלומינסקי: אני נותן לך.
ניסן סלומינסקי: אני חושב שזה לפנים משורת הדין אבל אני נותן לך.
מיקי לוי: שמעתי אתמול בשקיקה את העמדה שלך לגבי האירועים בבית אל שכרגע ממשיכים ויש עצורים.
מיקי לוי: אמרת שאתה הולך לכנס את הוועדה שלך.
מיקי לוי: אני חושב שיותר חשוב שתכנס את הוועדה - תבטל את הדיון הזה – לצורך הדיון בכל המהלכים שכרגע קורים בבית אל.
ניסן סלומינסקי: אני שמח למה שאתה אומר אבל עם שינוי אחד, אולי זה נושא חדש, והוא שלא צריכים לבטל אלא אפשר לעשות גם את זה וגם את זה.
מיקי לוי: בשמחה רבה.
ניסן סלומינסקי: אנחנו עכשיו מצביעים.
מיכל רוזין: אמרתם שדנים מחדש.
מיכל רוזין: לא?
<סיגל קוגוט: גם דנים מחדש וגם מצביעים.
יואל חסון: כשמנסחים סעיף בוועדה, דנים בו.
<סיגל קוגוט: אנחנו עכשיו בהצבעות על הסתייגויות.
<סיגל קוגוט: היו שתי הסתייגויות שנטענה לגביהן טענת נושא חדש, שתיהן מדברות על הוראת שעה, שתיהן היו של חבר הכנסת בגין.
<סיגל קוגוט: הסתייגות אחת היא שחוק היסוד, סעיפים מסוימים בו, כלומר, כל הסעיפים שקשורים למודל הנורבגי, יהיו הוראת שעה לכנסת ה-20.
<סיגל קוגוט: ההסתייגות השנייה של בני בגין הייתה השלמה בחקיקה הרגילה, כך שכל הסעיפים שנגזרים מזה יהיו גם הם הוראת שעה.
<סיגל קוגוט: צריך להצביע על שתי ההסתייגויות האלה כי הנושא נגמר בוועדת הכנסת.
<סיגל קוגוט: הסתייגות מספר 72 בעמוד 15 בחוקי היסוד.
<סיגל קוגוט: הסתייגות מספר 72 לסעיף 5.
יואל חסון: זה אומר להפוך את זה להוראת שעה?
ניסן סלומינסקי: לפרוטוקול.
ניסן סלומינסקי: מי מחליף את מי?
<דורית ואג: יואל חסון מחליף את ציפי לבני.
<דורית ואג: מיקי לוי מחליף את מאיר כהן.
<דורית ואג: אתה מחליף את בני בגין.
ניסן סלומינסקי: מי בעד לקבל את ההסתייגות?
ניסן סלומינסקי: הסתייגות מספר 72 נתקבלה
ניסן סלומינסקי: ההסתייגות התקבלה.
<סיגל קוגוט: ההסתייגות השנייה, המשלימה, הסתייגות מספר 10 לחקיקה הרגילה, אחרי סעיף 8 בעמוד6.
ניסן סלומינסקי: הסתייגות מספר 10 נתקבלה
<סיגל קוגוט: ההסתייגות של חבר הכנסת מקלב, גם היא כהוראת שעה כי היא נגררת מהוראת השעה שהתקבלה עכשיו.
<סיגל קוגוט: הצבעתם על כל ההסתייגויות.
<סיגל קוגוט: היו רביזיות ואפשר לנמק אותן.
יעל גרמן: אני רוצה לשאול מה קורה עם הדלת המסתובבת.
<סיגל קוגוט: הדלת המסתובבת כרגע, זה נגמר.
יעל גרמן: מה נגמר?
<סיגל קוגוט: יש דלת מסתובבת.
יואל חסון: תסבירי איך זה יהיה בפועל.
<סיגל קוגוט: הנוסח המקורי נשאר.
<סיגל קוגוט: ההסתייגות של בני בגין שניסה למחוק את הנוסח המקורי, בסופו של דבר אחרי גלגולים ירדה.
יעל גרמן: הייתה לי שאלה שהיועצת המשפטית אמרה שהיא תשיב לי לאחר מכן.
<סיגל קוגוט: הנושא הזה עדיין פתוח.
ניסן סלומינסקי: יש רביזיות.
יעל גרמן: את יכולה להראות לנו בדיוק את הסעיף?
<סיגל קוגוט: אני אראה לכם.
<סיגל קוגוט: סיגל, את מוכנה עם הרביזיות?
<סיגל קוגוט: עכשיו, כאשר ייפתח החוק - - -
מיכל רוזין: זה אומר שאפשר להגיש הסתייגויות חדשות?
<סיגל קוגוט: לא על שאר החוק.
<סיגל קוגוט: על מה שנפתח.
<סיגל קוגוט: משכתם את ההסתייגות שהייתה לכם.
יעל גרמן: את ההסתייגות שלנו משכנו וזה בסדר גמור.
יעל גרמן: על מה הייתה ההסתייגות של דוד אמסלם?
יעל גרמן: על איזה סעיף?
<סיגל קוגוט: הוא הכניס את זה ב-(ד) וב-(ו).
<סיגל קוגוט: (ו) יימחק.
יעל גרמן: אני רוצה לרדת לפרטים.
<סיגל קוגוט: בעמוד 12 לחוקי היסוד, הסתייגות מספר 49.
<סיגל קוגוט: זאת ההסתייגות של אמסלם.
<סיגל קוגוט: סעיף קטן (ד).
יעל גרמן: בסעיף 42ג המוצע, בסעיף קטן (ד).
<סיגל קוגוט: ואולם אם עלה מספר החברים על 12, רשאים שלושה חברי כנסת שנבחרו להפסיק את חברותם וסעיף קטן (ו) יימחק.
<סיגל קוגוט: מה שעכשיו הקראת, אחרי שזה יובטח, כי ההסתייגות הזאת הרי התקבלה והיא חלק מהחוק, ב-(ד) וב-(ו), עכשיו פותחים אותה.
<סיגל קוגוט: ימחקו את ה-(ד) וימחקו את ה-(ו).
<סיגל קוגוט: לא את כל ה-(ד) אלא את הסיפא.
<סיגל קוגוט: זה אומר שהתוצאה תהיה כך שלא יהיה הבדל בין מפלגות ועל כולן יחול המודל, יהא גודלן אשר יהא.
<סיגל קוגוט: זאת תהיה התוצאה של השינוי של מה שיעשו עכשיו אחרי שפתחו את ההסתייגות הזאת.
יעל גרמן: חוץ מזה שום דבר אסור לשנות.
יעל גרמן: אלה שני הדברים שישתנו.
<סיגל קוגוט: הוא לא משך.
<סיגל קוגוט: הוא ביקש לקבל את הרביזיה כדי לשנות.
ניסן סלומינסקי: מי שרוצה – לא חייבים מאחר וקיימנו דיון ארוך על הכול – מאחר ואלה רביזיות, אני אתן לכל אחד מכם שירצה ארבע דקות לנמק.
אורי מקלב: אתה לא רוצה להצביע על סעיף 49?
<סיגל קוגוט: אנחנו עוד לא יכולים.
<סיגל קוגוט: יש לנו רביזיה.
<סיגל קוגוט: הצבענו על הסתייגות ואחר כך מצביעים על החוק כולו ולא על סעיף-סעיף.
ניסן סלומינסקי: רבותיי, לכל אחד יש ארבע דקות.
יואל חסון: מה דווקא ארבע דקות?
ניסן סלומינסקי: כי זה מה שרציתי.
ניסן סלומינסקי: אני יכול לתת גם שלוש דקות.
יואל חסון: אולי תיתן שבע דקות?
ניסן סלומינסקי: דיברנו כבר.
ניסן סלומינסקי: זאת פעם שלישית שחוזרים על אותם דברים.
ניסן סלומינסקי: לכל אחד יש ארבע דקות בהן הוא יכול לנמק את הרביזיות.
יואל חסון: איך אפשר בארבע דקות להעביר נושא כל כך חשוב?
ניסן סלומינסקי: אתה לא צריך להתחיל מהתחלה כי לפחות פעמיים זה הוסבר.
ניסן סלומינסקי: אני אומר שיש לכל אחד ארבע דקות שלא חייבים לנצל אותן.
ניסן סלומינסקי: רויטל, את רוצה להתחיל?
רויטל סויד: קודם כל, מלכתחילה כל החוק הנורבגי – ודנו על זה וראינו את זה – הוא פרסה אחת גדולה.
רויטל סויד: הוא נועד על מנת באמת לסדר ג'ובים, עסקנות לשמה, ובכלל לא כמו החוק הנורבגי המהותי שהוא בנורבגיה.
רויטל סויד: אנחנו דיברנו על כך שבסופו של דבר מה שיקרה זה ששרים וסגני שרים יהיו מנותקים מהפרלמנט, לא יהיו חייבים בדין וחשבון, לא יהיה להם קשר לא רק עם הציבור אלא גם עם חברי הכנסת שהם הזרוע.
רויטל סויד: אבל מה שאנחנו רואים כאן ברביזיה זה חידוד של החידוד של החידוד של הפרסה של הפרסה הזאת.
רויטל סויד: אנחנו ראינו איך הליכוד בא ועשה מהלכים שלא ייעשו.
רויטל סויד: מלכתחילה החוק הזה נועד, לפי חוק היסוד, לפי ההצעה עצמה, להיות אך ורק על סיעות שהן עד 12 חברי כנסת.
רויטל סויד: ראש הממשלה בעצמו לא נתן אמון בחברי הכנסת מהליכוד שהם מעבר לשלושים ברשימה.
רויטל סויד: אנחנו כמובן התנגדנו ורצינו לפתוח את זה.
רויטל סויד: אחר כך הגיעו חברי הכנסת דוד ביטן ודודי אמסלם ואמרו: לא, נעשה את זה עד שלושה, כדי ששלושה חברי כנסת כן יוכלו להיכנס.
רויטל סויד: ברגע ששמע על זה ראש הממשלה, ראה שיש כאן בעיה, באו ורצו לצמצם את זה לשניים.
רויטל סויד: תשימו לב.
רויטל סויד: החוק הזה עושה סיכול ממוקד פרסונלית לאנשים שנמצאים בליכוד ממספר שלושים והלאה.
דוד ביטן: אלה אנשים מדהימים.
רויטל סויד: אין לנו מחלוקת על כך.
רויטל סויד: זאת לא הנקודה.
ניסן סלומינסקי: דוד, זה הזמן שלה.
רויטל סויד: אני מבקשת שיתווסף לי הזמן.
רויטל סויד: סליחה, לא, זה לא יכול להיות.
יואל חסון: יש כאן הפרעות.
רויטל סויד: אני לא אוותר.
רויטל סויד: אני מצטערת, זאת שיטה ואני לא אוותר.
ניסן סלומינסקי: דוד, אתם לא מדברים.
רויטל סויד: אנחנו רצינו למחוק את הסעיף הזה לחלוטין כדי שזה יחול על כל הסיעות, כדי שכל הסיעות תוכלנה.
רויטל סויד: אנחנו מאוד אוהבים את חברי הכנסת אצלכם במספר 1 ו-2 שלאחר מכן אבל אתם לא אוהבים אותם.
רויטל סויד: אתם עשיתם להם סיכול ממוקד.
רויטל סויד: כשאנחנו הגענו לכאן, אתם – יקירי דוד ביטן, חברי הטוב – משכתם את ההסתייגות שלכם והמשמעות היא שאנחנו רואים כאן לא רק חוק שנועד לקדנציה הזאת ולמציאת כיבודים, לא רק חוק שעוסק בעסקנות לשמה, אלא חוק עם שם פרסונלי ולדבר הזה אי אפשר לתת יד.
רויטל סויד: אני קוראת לחבריי שיושבים כאן, ובין לחבר הכנסת מייקל אורן, לחברת הכנסת ענת ברקו, לנורית קורן – ואתה לא חבר כאן ולכן אני לא יכולה לקרוא לך – ולחברי יואב בן צור לבוא ולהגיד שיש גבולות גם למה שעושים.
רויטל סויד: אנחנו לוקחים חוק יסוד ואנחנו מנסים להפוך אותו להוראת שעה.
רויטל סויד: אתה בעצמך, חבר הכנסת דוד ביטן, אמרת שנמזער את הנזק, נעשה את זה הוראת שעה.
דוד ביטן: לא אמרתי.
רויטל סויד: אתה מבין מצוין וזאת המשמעות של מה שאמרת.
רויטל סויד: המשמעות של מה שאמרת, זה מזעור נזק.
רויטל סויד: למעשה מי שיודע לקרוא סבסטקסט מבין שאתה בעצמך מבין שהחוק הזה הוא חוק פסול וחוק שמן הראוי היה לא להעביר אותו וחוק שמן הראוי היה לא לתת אותו.
רויטל סויד: אתה אמרת את זה בדבריך שלך.
רויטל סויד: אפשר לראות בפרוטוקול את הדברים שאמרת בעצמך.
רויטל סויד: אני רוצה לסכם ולומר, ראשית, שאי אפשר לבוא ולקחת חוק שעושה סיכול מוקד לחברי כנסת מהליכוד ולהעביר אותו בצורה כזאת.
רויטל סויד: שנית, אי אפשר לקחת חוק יסוד ולשנות אותו בהוראת שעה.
רויטל סויד: שלישית, וזה לגבי הנושא הזה של הדלת המסתובבות, למעשה מה שעושה את זה עוד יותר פרסה - - -
ניסן סלומינסקי: בבקשה, זמנך תם.
רויטל סויד: הוא הפריע לי.
רויטל סויד: בסופו של דבר רוצים לתת לשרים לזגזג, פעם זה לא יהיה חבר כנסת ופעם זה לא יהיה חבר כנסת.
דוד ביטן: עוד חמש דקות דיון בוועדת הכנסת.
יואל חסון: לוקח לנו זמן להגיע לשם.
יואל חסון: אדוני היושב ראש, תן לנו ללכת לוועדת הכנסת בנחת וברוגע.
ניסן סלומינסקי: מיקי, בבקשה.
מיקי לוי: אתה לא תשתלט על הוועדה גם כשאתה יושב ראש.
מיקי לוי: אדוני, אתה לא תשתלט על הוועדה.
מיקי לוי: אני אעמוד על זכותו לדבר נקי.
ניסן סלומינסקי: אתה לא רוצה לדבר?
מיקי לוי: אני אדבר כשאני ארצה חמש דקות נטו.
ניסן סלומינסקי: ארבע דקות.
יואל חסון: יש לנו דיון בוועדת הכנסת.
מיקי לוי: אני לא לקחתי את זכות הדיבור.
ניסן סלומינסקי: אז אתה לא רוצה לדבר.
מיקי לוי: אני רוצה להיות אחרון.
מיקי לוי: זכותי.
ניסן סלומינסקי: לא זכותך.
מיקי לוי: זכותי המלאה.
מיקי לוי: בוודאי שכן.
מיקי לוי: אני לא קיבלתי את זכות הדיבור, אדוני.
מיקי לוי: אתה לא בסדר.
מיקי לוי: אני לא קיבלתי את זכות הדיבור ואני אעמוד על זכותי לקבל את זכות הדיבור.
יואל חסון: ואני אעמוד על זכותו.
יואל חסון: אני איהרג על זכותו לקבל את רשות הדיבור.
מיקי לוי: אני אומר לך, הדיון הזה יהפוך להיות פרסה בגלל צורת הניהול שלך.
מיקי לוי: זה פרסה מה שקורה כאן.
יואל חסון: אתם רומסים את הדמוקרטיה.
יואל חסון: אתם דורכים על הדמוקרטיה.
ניסן סלומינסקי: אם אתם הייתם מתנהגים כמו שצריך, בכבוד.
מיקי לוי: אל תחנך אותנו.
מיקי לוי: ניסן, אל תחנך אותנו.
ניסן סלומינסקי: אתה מנסה לחנך אותי.
מיקי לוי: אנחנו עומדים על זכותנו הדמוקרטית להשמיע את קולנו.
ניסן סלומינסקי: אני נותן לך פעם שלישית לדבר על אותו נושא.
מיקי לוי: אתה צריך להגן עלי.
מיקי לוי: זכותי הפרלמנטרית היא לטעון את כל הטיעונים האלה.
ניסן סלומינסקי: נתתי לך לטעון כבר פעמיים.
מיקי לוי: אתה לא עושה לי שום טובה.
מיקי לוי: זוהי זכותי המלאה.
ניסן סלומינסקי: אתה באמצע רשות הדיבור.
מיקי לוי: אני לא באמצע.
מיקי לוי: לא לקחתי את רשות הדיבור.
מיקי לוי: תן לי את ארבע הדקות שהתחייבת לתת.
יואל חסון: תראה מה השעה.
ניסן סלומינסקי: יש לו עוד דקה.
יואל חסון: אנחנו לא קוראים אותו שעון?
ניסן סלומינסקי: השעה היא 3:23.
יואל חסון: יש לנו עוד שתי דקות.
יואל חסון: לוקח זמן להגיע לוועדה.
מיכל רוזין: אני יכולה להעיר משהו לסדר היום?
ניסן סלומינסקי: את יכולה, אבל מה התועלת בזה?
ניסן סלומינסקי: אף סיכום שאנחנו מדברים עליו, אתם לא עומדים בו.
מיכל רוזין: גם הסיכום שאתם קיבלתם, לא עמדתם בו.
מיכל רוזין: חלק מהסיכום שבזמן הצבעות אין דיונים נפרץ כאשר דובר בדברים מסוימים והסברים לגבי הסתייגויות ניתנו למרות שאמרו שלא נותנים.
מיכל רוזין: היו כאן הרבה כללים שנשברו בדיון הזה.
יואל חסון: והתייעצויות סיעתיות מעל היושב ראש.
מיכל רוזין: זה לא היה כך בעבר.
יואל חסון: וחברת הכנסת קורן נתנה לזה יד.
ניסן סלומינסקי: מתי היו דיונים בזמן ההצבעות?
מיכל רוזין: היה דיון על הסתייגויות בזמן הצבעות למרות שעל דברים שאנחנו ביקשנו, לא היה דיון.
מיכל רוזין: כשביקשתי לקרוא הסתייגויות, אמרו לא, אבל אז בדברים מסוימים שהיו חשובים לקואליציה, הוקראו ההסתייגויות.
מיכל רוזין: נשברו כאן הרבה מאוד כללים.
ניסן סלומינסקי: לא היה.
מיכל רוזין: ועוד איך היה.
מיכל רוזין: אני מאוד מקווה שהכול מצולם באינטרנט.
מיכל רוזין: אני מוכנה לעשות עריכה ולהוציא את הקטעים האלה.
ניסן סלומינסקי: מיד כשנגמרת ועדת הכנסת אנחנו חוזרים לכאן בלי הודעה מוקדמת.
בשעה 15: >
יואל חסון: אני מבקש לעמוד על זכותו של מיקי לדבר.
ניסן סלומינסקי: למיקי יש אצלי הרבה זכויות.
ניסן סלומינסקי: מיקי, עכשיו זה בסדר שתתחיל לדבר?
ניסן סלומינסקי: יש לך ארבע דקות.
מיכל רוזין: לא לגיטימי שאנחנו נגיע?
ניסן סלומינסקי: הוא צריך לשכנע אותנו.
יואל חסון: אדוני, האם הוגשו כאן סנדביצ'ים או רק חברת הכנסת ברקו מקושרת?
מיכל רוזין: רק לחברי הקואליציה.
יואל חסון: לא יתכן שיאכילו רק את הקואליציה, אדוני.
יואל חסון: לא יעלה על הדעת.
יואב בן צור: למה אתה צועק כל הזמן?
ניסן סלומינסקי: חבר'ה, כאן לא צועקים.
מיכל רוזין: הוא לא מקבל אוכל.
מיכל רוזין: כמה זמן אני אגיד לכם?
מיכל רוזין: אתם לא מבינים?
רויטל סויד: צריך להאכיל ולהשקות אותו.
<קריאה: חברים, אנחנו צריכים להגיע עד שעה 4:00 למליאה.
ניסן סלומינסקי: אני רוצה להודיע על נוהל הישיבה.
ניסן סלומינסקי: אנחנו נקיים את הדיון עכשיו.
יואל חסון: סליחה אדוני, ממתי אוכלים בוועדה?
יואל חסון: אני לא ראיתי דבר כזה.
יואל חסון: אני כאן מ-2006 ולא ראיתי דבר כזה בחיים.
ניסן סלומינסקי: אני ראיתי.
יואל חסון: שאוכלים בוועדה?
יואל חסון: חבר הכנסת בגין, אתה ראית דבר כזה שאוכלים בדיון בוועדה.
מיכל רוזין: בכנסת הקודמת היה ישוב ראש ועדה שהיה אוכל באופן קבוע.
ניסן סלומינסקי: אנחנו נקיים את הדיון עכשיו עד שעה 16:00, אז תהיה הפסקה ומי שירצה, יעלה למליאה, ומי שירצה לאכול, ילך לאכול.
ניסן סלומינסקי: בשעה 17:30 אנחנו חוזרים להמשך הדיון, יש אישור, אלא אם כן במליאה יש שתי הצעות חוק של מיכל ושל מירב.
ניסן סלומינסקי: אני מקווה שזה יסתיים עד 17:30.
ניסן סלומינסקי: אם לא, מיד עם הסיום נחזור לכאן.
ניסן סלומינסקי: בעיקרון, בשעה 17:30 מחדשים את הישיבה.
יואל חסון: אני בשעה 17:00 מנהל את מליאתה כנסת כסגן יושב ראש ולכן לא אוכל להיות בדיון.
ניסן סלומינסקי: תחליף מישהו.
ניסן סלומינסקי: גם כך אתה מחליף מישהו.
ניסן סלומינסקי: שכחת שאתה מחליף מישהו?
ניסן סלומינסקי: רבותיי, מיקי, אתה בזכות דיבור.
מיקי לוי: אדוני היושב ראש, המודל המוצע אינו מקובל בעולם.
מיקי לוי: אתה לא תמצא לו אח ורע בקרב המדינות שאימצו את המודל הנורבגי.
מיקי לוי: איך אמרה שרת המשפטים?
מיקי לוי: הביאה משהו חדש לכנסת וקראה לחוק הזה מיני נורבגי, כאילו מדובר בשמלת אישה רחמנא ליצלן.
מיקי לוי: חלילה, אם היה אומר את זה גבר, אוי ואבוי.
מיקי לוי: לעצם העניין.
מיקי לוי: המודל הזה במשמעותו החוקתית עוסק בהפרדה שבין בית הנבחרים לרשות המבצעת.
מיקי לוי: זה חוק לא יאה, זה חוק לא ראוי שנולד בחטא.
מיקי לוי: זה חוק אישי שאין לו הגדרה אחרת, אדוני, מלבד חוק הג'ובים.
מיקי לוי: את חברת הכנסת מסיעתך אני מעריך באופן אישי אבל לא הייתי רוצה לראות איך היא מפלסת את דרכה אל הכנסת בדרך שאתם באים לכופף חוקי יסוד ומביאים חוק שכזה באמצע המליאה הזאת, אך ורק על מנת לסדר ג'ובים לאנשים כאלה או אחרים.
מיקי לוי: הראייה שלכם שהחוק הזה בא להגדיל את המשילות, את אתם דברים טענתם עת באתם להגדיל את מספר השרים ואותו דבר טענתם עת באתם להגדיל את מספר סגני השרים.
מיקי לוי: להזכירך, הגדילו את מספר סגני השרים ולבי לבי על שר השיכון שהיה אלוף בצה"ל, רק לקחו לו את כל התפקידים למשרד האוצר ולא זאת ועוד, מינו לו עכשיו סגן שר.
מיקי לוי: תאר לך משמעות שסגן שר השיכון מתפטר, איזה עבודה תהיה לו? אין לו כלום גם ככה.
מיקי לוי: איזה עבודה תהיה לסגן שר השיכון חברי, ידידי ורעי ג'קי לוי?
מיקי לוי: שום עבודה לא תהיה לו.
מיקי לוי: זאת המשמעת של החוק הזה.
מיקי לוי: זה הג'וב הזה.
מיקי לוי: יתרה מכך אדוני, אני מביא לתשומת לבך שאתה בא ומגדיל את תקציב הקשר לבוחר של אותם שרים שלמעשה התפטרו מהכנסת אבל אתה הולך ומחזיק להם עוד לשכה בכנסת ועוד נותן להם את התקציב של קשר לבוחר.
מיקי לוי: אם הם לא נבחרים, איזה קשר לבוחר יש להם?
מיקי לוי: אבל אתם לא נתתם דעתכם בחוק הזה כי יש לכם רוב ואתם רוצים להעביר את החוק הזה בחטא ולהעביר אותו עקום.
מיקי לוי: אני אצטרך להביא את זה לידיעת כל אזרחי מדינת ישראל.
מיקי לוי: חכה, לראש הממשלה יש כאב ראש שגם טון אספירין לא יספיק לו לכאב ראש הזה, כי מהו כאב הראש?
מיקי לוי: מי השר שיתנדב בליכוד להתפטר כדי לפנות מקום לחבר כנסת.
מיקי לוי: אני ראיתי את פרח רצה במסדרונות והפרח נבל בגלל זה.
מיקי לוי: אני אומר לך שזה כאב ראש לא קטן.
ניסן סלומינסקי: אל תשכח שיש גם סגני שרים.
מיקי לוי: דיברתי על סגן השר ג'קי לוי שלבי לבי לו.
מיקי לוי: רחמיי נכמרים עליו.
מיקי לוי: בחיי.
מיקי לוי: מה הוא יעשה גם ככה אם יכריחו אותו להתפטר או את סגן שר הפנים?
מיקי לוי: הבאתי של החוק הזה במתכונתו הנוכחית היא חטא בל יסולח, היא חרפה, היא אות קין לכנסת הזאת ואתם חבריי מהאופוזיציה נותנים ידכם לעניין הזה.
מיקי לוי: אם אנחנו היינו מביאים את החוק הנורבגי במתכונתו המלאה ואומרים שהוא יבוא לקראת הבחירות הבאות, היה ניתן לדון בכך, היה ניתן להשקיע מחשבה, היה ניתן לומר שיש כאן איזשהו ניסיון לחזק את המשילות ולא חשוב מי יזכה בבחירות.
מיקי לוי: אבל כך באמצע הדרך?
מיקי לוי: זה פשוט לבוא ולנתק את השרים וסגני השרים מהמליאה.
מיקי לוי: חברים, הנושא הזה לא יסולח לכם וזה חבל.
יעל גרמן: תפקידה של הממשלה למשול ותפקידה של האופוזיציה להתריע ולשמור שגם החרות וגם הדמוקרטיה יישמרו.
יעל גרמן: אני חושבת שהחוק הזה הוא כל כך בוטה שאנחנו מנסים לעשות את תפקידנו וכל כך מקווים שאתם בקואליציה תבינו שזאת לא התנגדות בעלמא אלא זאת התנגדות שנובעת מכך שאנחנו סבורים שיש כאן זילות בבית המחוקקים אבל בעיקר זילות בחוק היסוד.
יעל גרמן: בחוק הזה יש שלושה פגמים עיקריים.
יעל גרמן: ראשית, הוא מנסה היום בהוראת שעה לבוא ולחוקק חוק יסוד.
יעל גרמן: אני חושבת שבאיזשהו מקום - אני גם מסתכלת על היועצת המשפטית ואני חושבת שגם היועצת המשפטית של הכנסת הייתה צריכה לתת דעתה לכך – יש גבול לכמה אנחנו יכולים להתעלל בחוקי היסוד.
יעל גרמן: אני חושבת שאנחנו קובעים כאן איזשהו תקדים שהוא מאוד מאוד מסוכן לחקיקה הבאה ובעיקר הוא מסוכן לדמוקרטיה שלנו.
יעל גרמן: זה בראש וראשונה אפריורי תקדימי, עוד לפני שנכנסים לחוק.
יעל גרמן: לאחר מכן אנחנו רואים כאן חוק, שכפי שכבר אמרתי וגם אחרים אמרו, זה חוק שנתפר לפי מידותיהם של מספר חברי כנסת ראויים וטובים – בהערת סוגריים אומר שבאמת את כולם אני מכבדת - והלוואי והם יחזרו בצורה כזו או אחרת אבל לא בצורה הזאת.
יעל גרמן: בצורה הזאת אסור להחזיר חברי כנסת.
יעל גרמן: לא ניתן, אסור שחוק ישמש איזושהי אישיות פרסונלית.
יעל גרמן: זה הנימוק השני.
יעל גרמן: הנימוק השלישי זה הסיפור של סגני שרים.
יעל גרמן: אני מתריעה, התרעתי ואני אמשיך להתריע, סגני השרים, אחרי החוק הזה, הם גוף מנותק שאין לו שורשים ואין לו תכלית.
יעל גרמן: למעשה אחרי החוק הזה, לא יהיה הבדל בין סגן שר, אותו סגן שר שהתפטר מהכנסת – כי מי שלא מתפטר מהכנסת, הכול בסדר – כי ברגע שאתה מנתק את סגן השר מהכנסת והוא לא עוד חבר כנסת, זאת אומרת, הוא לא נשבע אמונים כמו שחבר כנסת נשבע, הוא גם לא נמצא בממשלה - - -
ניסן סלומינסקי: הוא נשבע.
ניסן סלומינסקי: בחוק זה שונה.
יעל גרמן: יכול להיות שאני טועה בקטע הזה.
יעל גרמן: אני שמה את זה בצד.
יעל גרמן: אני רוצה לומר שסגן שר לא יהיה שונה כהוא זה ממנכ"ל, מעוזר או מכל עובד ציבור אחר.
יעל גרמן: הוא לא יהיה חבר כנסת, הוא לא חבר בממשלה, אין לו סמכויות סטטוטוריות, השר לא יכול להאציל לו סמכויות.
יעל גרמן: השר, מה הוא עושה?